« VASUTAK KASSÁN. | KEZDŐLAP Abauj-Torna vármegye és Kassa Tartalomjegyzék | KASSA ERDŐGAZDASÁGA. »

256AZ IDŐJÁRÁS KASSÁN.
KASSÁN az időjárás rendszeres megfigyelése még nem régi keletü; nem terjed két évtizedre sem. Ezért csakis az egyes években észlelhető változások adatait állithatjuk össze, a nélkül, hogy belőlük bizonyos periodikus törvényszerűségre következtethetnénk. Legfölebb a szél járására nézve állapíthatjuk meg ezt, annyival inkább, mert az eddigi megfigyeléseket a régibb közkeletü tapasztalat is támogatja.
Kassa város fekvésénél fogva legerősebben az északi szélnek van kitéve, mely itt évről-évre uralkodó szokott lenni. Az 1881-1890-iki tiz éves átlag ugyanezt az eredményt tünteti föl. A következő évek megerősítik ezt. 1892-ben 1036 megfigyelt irányból 453 esik az É. szélre. Jóval kisebb számot mutat a többi irány följegyzése. A másodsorban következő délnyugati szél 166, az északnyugati 100, az északkeleti 84 esetben észleltetett. Északi áramlatot tehát mindössze 637 esetben észleltek, a mi az összes szélirányoknak mintegy 60%-a. 1893-ban körülbelül ugyanezt tapasztaljuk. É. volt 508, ÉK. 74, ÉNy. 71, északi áramlat tehát összesen 653. Ekkor 1108 esetben észlelték a szelet.
A hőmérséklet tiz évi átlaga + 8.6 C. 1891-ben 8.3, 1892-ben 8.8, 1893-ban 8.4, ugy hogy az átlagos évi hőmérséklet 8.5-re tehetjük. Természetes, hogy az egyes évszakok és hónapok nagy ingadozást tüntetnek föl; a maximum és minimum közt jelentékeny a különbség, 50-54 fok, a mit a Kassán már erős jelleggel föllépő téli hideg okoz. Az utolsó évek adatai szerint a hideg -23 C. fokra is leszáll.
A hőmérséklet havi átlagát következő táblázat mutatja:

| 1891. | 1892. | 1893. | 1894.
Januárius | -5.7 | -3.8 | -11.0 | -4.6
Februárius | -4.2 | -1.5 | -3.1 | -0.5
Márczius | 2.0 | 2.3 | 2.5 | 5.5
Április | 7.2 | 10.9 | 7.8 | 12.0
Május | 17.6 | 15.2 | 14.5 | 15.7
Június | 17.0 | 18.5 | 16.5 | 16.3
Július | 19.6 | 19.8 | 19.3 | 20.5
Augusztus | 19.0 | 21.2 | 17.8 | 17.7
Szeptember | 15.4 | 18.1 | 13.5 | 12.6
Október | 11.2 | 10.3 | 10.5 | 10.2
November | 3.6 | 1.2 | 2.4 |
Deczember | 0.0 | -6.7 | 0.2 |

Az egyes napok adatai igen nagy ingadozásokat mutatnak; leváltozékonyabb Kassán a tél, legkevésbbé a szeptember. Az 1892/93-iki téli időszak különben országszerte a legzordabbak közé tartozott; rendkivüli és állandóan alacsony hőfoka legkisebb volt az egész században.
Az egyes évszakokra nézve a tiz évi átlagos hőmérséklet következőleg oszlik föl:

Tavasz | 8.8
Nyár | 19.1
Ősz | 9.2
Tél | 2.6

257A nyár a budapesti nyárhoz képest (20.6) 1.5 fokkal hűvösebb.
A csapadék tiz évi átlaga 675 milliméter; jóval több tehát az Alföld 4-500 milliméternyi csapadékánál. A Kárpátok itt már erősen éreztetik hatásukat. Az 1891-1893-iki esztendőkben a csapadék mennyisége még meg is haladta ezt az átlagot. 1891-ben 728, 1892-ben 706, 1893-ban 788, 1894-ben ellenben alatta maradt, mert összesen csak 565.6 milliméter volt. Az átlagot tehát jelentékenyen fölülmulta a csapadék mennyisége 1893-ban; 113 milliméterrel, a minek következménye árvizekben és a gazdaságokra nagy kárral járó túlnedvességben jelentkezett. A maximum, egy napon 40 milliméter, 1893. augusztusban volt.
A csapadékos napok átlagos száma 104 egy évben. Valamint a csapadék mennyisége több volt a normálisnál az utóbbi nedves években, akképen a csapadékos napok száma is fölülmulta a normális számot. 1891-ben 121, 1892-ben 118, 1893-ban (noha ez évben volt a legnagyobb csapadékmennyiség) 112 volt. A legtöbb csapadék rendesen a nyári hónapokra jut. Tavaszra átlag 23%, nyárra 42%, őszre 24%, télre 11%.
A csapadék eloszlása havonkint következő volt az utóbbi években:

| 1891. mm. | 1892. mm. | 1893. mm. | 1894. mm.
Januárius | 30 | 37.7 | 27.4 | 2.7
Februárius | 11 | 53.0 | 42.4 | 12.9
Márczius | 49 | 32.4 | 19.9 | 32.5
Április | 106 | 73.0 | 22.3 | 24.3
Május | 52 | 43.4 | 161.9 | 90.7
Június | 75 | 122.7 | 170.5 | 135.4
Július | 172 | 125.0 | 76.1 | 35.1
Augusztus | 70 | 26.1 | 108.2 | 42.9
Szeptember | 51 | 68.7 | 37.2 | 42.4
Október | 12 | 95.4 | 48.5 | 115.5
November | 70 | 6.4 | 67.3 | 14.6
Deczember | 28 | 22.5 | 6.0 | 18.6

Hó átlag 23 napon esik novembertől áprilisig. Legtöbbször havazott 1893-ban, 27-szer, még pedig januárban 9, februárban 5, márcziusban 6, áprilisban 2, novemberben 4, deczemberben 1 napon.
Jégeső csak elvétve fordul elő.
Égiháborút átlag 16-szor észleltek egy évben. 1892-ben 20-szor fordult elő; legtöbbször májusban és júliusban.

« VASUTAK KASSÁN. | KEZDŐLAP Abauj-Torna vármegye és Kassa Tartalomjegyzék | KASSA ERDŐGAZDASÁGA. »